
P R E FAŢĂ 


CĂLĂTORII 


Tăcere-i şi mergem cu faţa spre lună... 
S'aud zurgălăii în noapte cum sună, 

Merg spornic rotaşii şi-o clipă mă sperii, 
Văzând pe de lături cum fug prăştierii 
De umbra lor însă-şi goniţi în buiastru... 
Pe-alocurea drumul se face albastru 
Când scapă subt dealuri şi luna s'ascunde. 

Un miros de floare de cine ştii unde 
Ne-ajunge pe cale şi ’n urmă rămâne... 

— „E-o vrajă trimeasă de-o fată, stăpâne”,— 

— „E-o vrajă” — îngână zâmbind vezeteul, 

Şi murgii acuma păşesc mai cu greul, 

Şi vorbele noastre, prietene bune, 

Se fac tot mai rare, mai triste, de-ai spune 
Cţi fieşte care din noi îşi dă seamă 
Că r n urma trăsurei ceva se distramă, 

Şi-aceea nu-i drumul, ci-i biata viaţă ; 

Că dulcea mireazmă prin noapte drumeaţă, 



Nu-i miros de floare, nici vrajă, ci-i dorul 
Ce-1 iâ pretutindeni cu el călătorul, 

Ori unde s r ar duce şi-ar vrea ca să scape, 
Subt naltele ceruri, pe vastele ape,.. 


D . Anghel 


POPULARE DIN MUNTENIA 


CĂPRIOARĂ ... 


Căprioară, 

Sui io ară, 

Urcă-te r n două picioare 
Roade codru pe sub poale 
Să văd razele de soare 



IN GRĂDINA 


In grădină 
La tulpină 

A prins dorul rădăcină. 

Am voit s'o 
Duc acasă, 

Rădăcina nu mă lasă. 

Am voit s'o 
Duc în tindă, 

Crengile ajung de grindă. 


POTECUŢA DIX PĂDURE 


Foaie verde de trei mure, 

Ce mi-i mie drag pe lume? 
Potecuţa din pădure 
Pardosită cu alune, 

Cu alune mărunţele 
Să'mi calce murgul pe ele, 
Să'i trosnească sub picere, 
C'aşa 'i place mândrei mele. 


TE LASĂ, TE LASĂ... 


Te lasă, te lasă, 

Salcie pletoasă, 

Să te-apuc cu mâna, 

Să 'mpletesc cununa 
S'o port totdeauna. 

Te lasă, te lasă, 

Salcie pletoasă. 

Să te bată vântul 
Să săruţi pământul, 

Să'mi umbreşti mormântul. 


ML LT MIM DOR... 


Mult mi-i dor şi mult mi-i sete 
Să văd frunza ’n codru verde. 
Să mai strâng vre-o şapte cete. 
Primăvară, mama noastră, 

Suflă bruma din fereastră 
Şi zăpada de pe coastă, 

Să văd înverzind în cale, 

Să mă las în ceea vale 
C'o păreche de pistoale. 

Frunza 'n codru cât se ţine 
Toţi voinicii trăesc bine, 

Iară frunza dacă-1 lasă 
Toţi voinicii merg pe-acasă 
Şi la para focului 
Zac de dorul codrului. 

Frunză verde de pe plai, 

De-ar veni luna lui Mai, 

Să aud pe cer trăznind, 

Şi iarba frumoasă dând, 

S'aud murgul nechezând, 

Să mă văd pe deal suind. 


PASĂREA MĂIASTRĂ 


In pădure 

Toate păsările dorm ; 
Numai una n'are somn : 
Cată să se facă om. 


POPULARE DIN OLTENIA 


OLT V LE... 


Oltule, Olteţule, 

Oltule, câine spurcat, 

Ce vii aşa turbat? 

Au la coadă te-a plouat 
De-mi vii aşa mâniat 
Şi cu sânge-amestecat: 

Tot cu sânge de haiduci. 
Cu căpestre de cai murgi? 

Oltule, Olteţule, 

Seca-ţi-ar păraiele. 

Să rămâe pietrele 
Să trec cu picioarele, 

Să mai văd copilele : 

Tot copile mărunţele 
Şi la gâturi cu mărgele, 

Pe pofta inimii mele! 



SUNĂ, SUNĂ... 


Foae verde şi-o alună, 
Sună, sună şi răsună, 
Sună pietricica 'n gârlă. 
Puica mea plânge cu milă 
Sună pietricica *n Olt, 
Puica mea plânge cu foc ; 
Sună pietricica ’n vale, 
Puica mea plânge cu jale ; 
Sună pietricica 'n deal, 
Puica mea plânge amar. 


POPULARE DIN MOLDOVA 


FOAIE VERDE TREI AL ACE... 


Foaie verde trei alace, 

Fă-mă, Doamne, ce mă-i face, 
Fă-mă pasăre de-argint 
Şi cu penele de vânt, 

Să mă duc unde nu-i gând, 

Fă-mă, Doamne, — o păsărea 

Să mă duc pe unde-oiu vrea 

Şi să sbor 

Unde mi-i dor 

Şi să trag 

Unde mi-i drag. 






VAI ŞI AM AH... 


Vai şi amr, puică, ’i de mine 
Că mi-i gândul tot la tine. 
Unde merg, unde mă 'ntorc 
Parcă merg pe drum de foc. 
Picioarele merg pe cale, 
Gândul mi-i la tine 'n vale. 
Picioarele-mi merg pe văi, 
Gândul mi-i la ochii tăi. 



TU TE-AI DUS Şl MAI LĂSAT.. 

— Tu te-ai dus şi nTai lăsat, 

Cine, bade, ţi-a dat sfat? 

— Sfat mi-a dat frunza de fag 
Să iubesc cine mi-i drag. 

Sfat mi-a dat frunza de prun 
Să iubesc şi să nu spun. 

Sfat mi-a dat frunza de nuc 
Să iubesc şi să mă duc. 






MAI LIN, DORULE.. 


Mai lin, dorule, mai lin. 

Că sunt pe pământ străin ; 
De-ar fi-pe la locul meu, 
Te-aş chema să vii mereu. 
Cine are dor pe vale 
Ştie luna când răsare 
Şi noaptea câtu-i de mare. 
Cine are dor pe luncă 
Ştie luna când se culcă 
Şi noaptea câtu-i de lungă. 


FRUNZĂ VERDE DE ARŢAR ... 


Frunză verde de arţar. 

Rău de mine, rău şi-amar... 
Aud două păsărele 
Colo ’n tufa de nuiele. 

Nu mai pot s’ascult de jele ; 
Plec capul văd lăcrimioare. 

Mă gândesc la surioare ; 

Dau s'ascult o turturea, 

Tristă ca inima mea — 

Limba 'ntoarce, limba 'ntoarce. 
Cântecul ei lacrimi stoarce. 


CÂTE STELE... 


Câte stele sunt pe cer 
Pân' la ziuă toate pier. 
Numai luna şi o stea 
Aşteaptă durerea mea. 


CUCUL 


Frunză verde de pelin, 

Ce 'mi eşti cucuie hain, 

De cânţi vara 'n giumătate 
Ş'apoi sbori în altă parte? 
Cuculeţ, pasăre sură! 
Muşca-ţi-aş limba din gură 
Cântecul să nu-ţi mai zici 
Nici să mai colinzi pe-aici. 
Vara vii, vara te duci 
Când îs dragostele dulci. 
Cântă-mi mie încă-odată 
Că mi-e mintea turburată. 
Cântă ’n dreapta mea cu foc 
Să am parte de noroc. 

Cântă 'n faţa mea cu drrg 
Că ţi-oi da frunze de fag 
Să nu mai fii tot pribeag. 


POPULARE DIN ARDEAL 


AŞA-S, DOAMNE, DE STREINĂ.. 


Aşa-s, Doamne, de streină 
Ca firuţul de neghină 
Intr'un mijloc de ţarină ; 
Nici aceea nu-i streina. 

Că stau două 'ntr'o tulpină. 



1UJNZĂ VERDE TRIFOI LAT 


Frunză verde trifoi lat, 
Săracu-s, Doamne, sărac, 
Săracu-s şi n'am pe nime. 
Numai mândra lângă mine... 
Fie Domnul* lăudat, 

Că şi mândra m'a lăsat 
Şi acum chiar n'am pe nime, 
Numai Domnul e cu mine. 


DORUL, RADU O.. 


Dorul, badeo, ele la tine 
Peste văi şi dealuri vine, 
De nu-1 poate opri nime 
Nici cioban cu fluierul. 
Nici voinic cu cântecul, 
Nici popa cu cartea, 
Numai eu cu inima. 


SĂRACI DRAGOSTELE NOASTRE.., 


Săraci dragostele noastre 
Ne-au rămas pustii pe coaste 
Şi-am fost eu Vineri la ele : 
Răsărise viorele, 

Viorele flori adânci, 

Când le vezi, mândruţo, plângi. 


DU-TE DOR... 


Du-te dor, 

Până e nor, 

Că dacă s'o ’nsenina 
Mai departe te-oi mâna ; 
Du-te dor, până te mâi 
Şi te-aşeasă unde-ţi spui 
La mândra la căpătâi. 


CLXE N'ARE D01< DESTUL. 


Cine n’are dor destul 
Mute-şi casa lângă drum: 
Drumul sună. 

Dor se-adună ; 

Vântul bate 
Dor desparte. 


B1NK-1 STĂ... 


Bine-i stă la cer cu lună 
Ca şi mândrei cu cunună, 
Bine-i stă la cer cu stele 
Ca şi mândrei cu mărgele. 


MĂI BĂDIŢĂ... 

Măi bădiţă, păr galbăn, 
De dorul tău mă leagăn 
Cum se leagănă iarba 
Când o taie cu coasa. 
Cum o taie, pică jos 
Şi cum pică, 'ngălbeneşte 
Aşa dorul mă topeşte. 


SĂRACĂ STRE1NĂ TA TE.. 


Săracă streinătate, 

Mult avui de tine parte! 
Jălui-m’aş munţilor 
De dorul părinţilor* 
Jălui-m’aş brazilor 
Tot de dorul fraţilor. 
Jălui-m’aş florilor 
De dorul surorilor. 
Jălui-m’aş şi n’am cui 
Jălui-m’aş codrului, 
Codrului frunzosului, 
Codrului umbrosului. 
Codru-i jalnic ca şi mine. 
Vara trece, toamna vine, 
Pică-i frunza toată bine, 
Veşted şi pustiu rămâne. 


I 


TU TE DUCI ... 


Tu te duci, bădiţă, duci 
Pe sub fagi şi pe sub nuci. 
Dute zău, dar iară vină 
Nu mă mai lăsa streină. 

Doar nici floarea nu-i sterină 
Şi ea are rădăcină. 

Vino, zău, bădiţă, vină! 


MULT MÂ’NTREABĂ INIMA... 


Mult mă 'ntreabă inima 
De mi-i dor de cineva ; 

Foae verde de scumpie. 

Cum se poate să nu-mi fie? 
Când şi muntele că-i munte 
Şi ’ncă are doruri multe 
Cu luna, cu negura. 

Cu iarba şi cu frunza 
Şi cu mierla săraca! 


RELE-St BADEO, FRIGURILE.. 


Rele-s. bade, frigurile 
Da-s mai rele dragostile. 
Maica din friguri mă scoate 
Dar din dragoste nu poate. 
Maica 'mi zise că mă scoate 
Dela câte, dela toate ; 

Dela două nu mă poate, 
Dela mândra, dela moarte. 


FRUNZĂ VERDE MĂRĂCINE. 


Frunză verde mărăcine, 
Du-mă, bade, şi pe mine 
Unde mergi în ţări străine. 
Fă-mă pană 'n pălărie 
Ca eu umbră să-ţi dau ţie. 
De ţi-ar fi aşa ruşine, 
Fă-mă brâu pe lângă tine. 
De ţi-ar părea brâul greu, 
Fă-mă lumină de său 
Şi mă pune ’n sânul tău. 
De-i vedea că mă topesc. 
Suflă să mă răcoresc. 
Fă-mă lumină de ceară 
Şi mă pune subsoară 
Şi mă du cu tine 'n ţară. 
Că eu unde-oiu însera 
Calea ţi-o voiu lumină 
Oamenii te-or întrebă : 


Ce lumină e asta? 

Atunci tu vei cuvânta : 

— Asta-i lumină de său, 
Dragoste din satul meu, 
Asta-i lumină de ceară, 
Dragoste din a mea ţară. 


DOAMNE, 


DOAMNE... 


Doamne, Doamne, mult zic Doamne 
Dumnezeu pare că doarme 
Cu capul pe-o mănăstire 
Şi de nimeni n'are ştire. 



POPULARE DIN BANAT 


(TURC. LE, CODRI TU LE... 


Codrule, codruţule, 

Bunule, drăguţule, 

Ian desfă-ţi cărările, 

Să-mi duc supărările, 

Dorul mândrei arzător, 

Ce mă face călător» 

Plouă, plouă, iarba creşte, 
Dorul mândrei mă topeşte 
Plouă, plouă, iarba 'nspică, 
Dorul mândrei rău mă strică, 
Inima mi se despică. 



FRUNZĂ VERDE DE SUSAI... 


Frunză verde de susai. 
Pusei şeaua pe doi cai 
Şi plecai 
Cu ei la rai. 

Nici la rai nu poţi să stai 
De mirosul florilor 
Şi de dorul fetelor. 


MI-A TRIMIS BĂDIŢA DOR. 


Mi-a trimis bădiţa dor 
Pe-o foae din via lor; 

I-am trimis dorul acasă 
Pe-o frunză din via noastră. 
Mi-a trimis dorul din ţară 
Pe trei fire de săcară; 

Eu 'napoi i l-am trimăs 
Pe trei fire de ovăz. 


POPULARE DIN CRISANA 

--- i - * ■ ■ 


DOR DE TARA... 


Până-i lumea n'oi uita 
Ţara mea şi pe maica ; 
Până-i lumea nu uit eu 
Ţara mea şi satul meu. 
Mai bine în satul tău 
Să bei apă dintr'un tău v ), 

Decât în ţară străină 
Să bei apă din fântână. 

Ţară, ţăruleana mea, 

Că eu te-am lăsat de rea, 
Dar n'o trece nici o lună 
Pân' ce te-oi lua de bună. 


1) heleşteu. 




POPULARE DIN MARAMUREŞ 


PE UNDE. MEREE DORUL... 

\ 


Pe unde merge dorul 
Nu poţi ara cu plugul. 

Că anină plugu 'n dor, 
Trag boii, numa nu mor. 
Pe unde merg dragostile 
Poţi ara cu vacile ; 

Merg vacile rumegând 
Şi bădiţa şuerând. 



SUPĂRAT CA MINE NUM... 


Supărat ca mine nu-i. 
Fără puiu cucului 
Când îl lasă mama lui 
Mititel, fără de pene — 
Ş'ar sbura şi nu e vreme. 


CODRULE CU FRUNZA RARA... 


- Codrule cu frunza rară, 
Lasă-mă de mas pe seară, 
Pe mine şi cu badea, 

Că nimic nu ţi-om strica. 

— Eu cu drag mi v'aş lăsa, 
Mă tem că v f aţi săruta 
Şi frunza mi s'a usca : — 
Pentr'o fată şi-un fecior 
Să rămâe codrul gol; 
Pentr'un fecior şio fată 
Să-mi fie frunza uscată 1 . 


AŞA M’A CUPRINS DORI 


Aşa m’a cuprins doru, 

Cum m’aş strânge cu brâu. 

Dar din brâu mă pot descinge, 
Cu doru nu pot învinge. 

Din brâu m’aş desgădui, 

Cu doru nu ştiu ce-a fi, 

De el poate c-oi muri. 

Bădişor, de doru-ţi greu 
Mi se fac ochii părău... 


FĂ-MÂ, DOAMNE, CE MI-1 FACE. 


Fă-mă, Doamne, ce mi-i face 
Un ruguţ verde cu mure 
Sub poalele de pădure ; 

Ori izvor cu apă rece 
Cine-a bea de dor i-a trece. 
Ştiu că ar veni mândru 
Ca să'şi stâmpere doru : 

Când să bee s'ar pleca, 
Izvorul s'ar turbura, 

Lumea 'ntreagă s'ar mira 
Ce poate fi şi asta ; 

Când să bee ar veni, 

Tot izvorul s'ar opri, 

Lumea 'ntreagă s'ar ciudi 
Ce dragoste poate fi 
De nu ne putem urî. 


PE DEALUL S ACEL ULUI... 


Pe dealul Săcelului 
Vine-mi dorul mândrului, 
Aşa-mi vine de fierbinte, 

Să stau pe loc m'aş aprinde. 
Dar cu-atâta am noroc 
Că mă duc, nu stau pe loc. 
Suflă, vinte, pe păminte, 
Scoate-mi pe mândru nainte, 
Că de doru-i m'oiu aprinde. 
Pădurice de brad mare, 
Scoate-mi mândru pe cărare. 


POPULARE DIN BASARABIA 


FLOARE , ILORICEA... 

Floare, floricea 
Mai zi , puica mea, 

Cum ziceai aseară 
Pe din jos de moară. 

Cum ziceai, ziceai, 
Inima-mi rupeai, 

Mai zi înc’odată 
Şi mi-o rupe toată ! 



IN CODRI BACULUI 


Frunză verde de pelin 
Tu străină eu străin 
Amândoi ne potrivim, 

Hai în codru să trăim. 

Hai în codrii Bacului 
Pe marginea Prutului, 

Să ne facem bordeeş 
Cu uşorii de cireş 
Şi cu patul de măcieş. 

Când om vrea că să dormim 
Fân curat să pătulim 
Şi cu flori să ne'nvelim. 
Vântul când ne va treH 
In departe s'auzi 
Buciumele ciobăneşti 
Din câmpii moldoveneşti 


CUPRINSUL; 

